ddrg/super_eurlex huggingface dataset:
A Bizottság 2706/71/EGK rendelete

(1971. december 20.)

a gabonafélék feldolgozásával készült egyes termékek peroxidáz-aktivitásának meghatározási módjáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1550/71/EGK rendelettel [1] módosított, a gabonafélék piacának közös szervezéséről szóló, 1967. június 13-i 120/67/EGK tanácsi rendeletre [2] és különösen annak 16. cikke (6) bekezdésére,

mivel az export-visszatérítéseknek figyelembe kell venniük a gabonafélék feldolgozásával készült, a visszatérítések igénylésének alapjául szolgáló termékek minőségét annak megelőzése érdekében, hogy az állami alapokat gyengébb minőségű termékek kivitelének támogatására használják fel; mivel ezért bizonyos gabonákból készült termékekben a peroxidázt gyakorlatilag semlegesíteni kell; mivel az ezeket a követelményeket kielégítő termékekre nyújtott visszatérítésekre vonatkozó rendelkezések egységes alkalmazásának biztosítása érdekében egy, a peroxidáz-aktivitást meghatározó közösségi módszert kell bevezetni;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Amennyiben a gabonafélékből készült egyes termékekre nyújtott export-visszatérítés céljából előírják, hogy a peroxidáznak gyakorlatilag semlegesnek kell lennie, a semlegességet a mellékletben leírt módszernek megfelelően kell ellenőrizni.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. december 20-án.

a Bizottság részéről

az elnök

Franco M. Malfatti

[1] HL L 164., 1971.7.22., 1. o.

[2] HL 117., 1967.6.19., 2269/67. o.

--------------------------------------------------
A Tanács 2532/72/Euratom, ESZAK, EGK rendelete

(1972. december 4.)

az Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és a 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak megállapításáról szóló 549/69/Euratom, ESZAK, EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsát és egységes Bizottságát létrehozó szerződésre, és különösen annak 28. cikke első bekezdésére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 16. és 22. cikkére,

tekintettel a Bizottság javaslatára,

tekintettel az Európai Parlament véleményére,

tekintettel az Európai Közösségek Bíróságának véleményére,

mivel ahhoz, hogy figyelembe lehessen venni az új tagállamok csatlakozásának következményeként az Európai Közösségek tisztviselőinek felvételére és a közösségi tisztviselők alkalmazásának megszüntetésére vonatkozó különleges intézkedések bevezetéséről szóló 2630/72/Euratom, ESZAK, EGK rendeletet [1], módosítani szükséges az Európai Közösségnek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak meghatározásáról szóló 549/69/Euratom, ESZAK, EGK tanácsi rendeletet [2],

ELFOGADTA EZT A RENDELETET:

1. cikk

"d) a 2530/72/Euratom, ESZAK, EGK rendelet 3. cikke alapján megszűnt alkalmazás esetében biztosított juttatásra jogosultak;

e) az 2530/72/Euratom, ESZAK, EGK rendelet 4. cikke alapján megszűnt alkalmazás esetében biztosított juttatásra jogosultak."

2. cikk

Ez a rendelet 1972. december 7-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. december 4-én.

a Tanács részéről

az elnök

N. Schmelzer

[1] HL L 272., 1972.12.5., 1. o.

[2] HL L 74., 1969.3.27., 1. o.

--------------------------------------------------
A Tanács 2760/72/EGK rendelete

(1972. december 19.)

az Európai Gazdasági Közösség és Törökország közötti társulást létrehozó megállapodáshoz csatolt, 1970. november 23-i kiegészítő jegyzőkönyv és pénzügyi jegyzőkönyv elfogadásáról, továbbá a hatálybalépésükhöz szükséges intézkedésekről

AZ EURÓPAI KÖZÖSSÉGEK TANÁCSA

tekintettel az Európai Gazdasági Közösséget létrehozó szerződésre, és különösen annak 238. cikkére,

tekintettel az Európai Gazdasági Közösség és Törökország közötti társulás létrehozásáról szóló megállapodásra,

tekintettel az Európai Parlament véleményére,

mivel 1970. november 23-án Brüsszelben aláírták az Európai Gazdasági Közösség és Törökország közötti társulás létrehozásáról szóló megállapodás 4. cikkében említett átmeneti időszak megvalósítására vonatkozó feltételeket, szabályokat és ütemtervet megállapító kiegészítő jegyzőkönyvet, valamint egy pénzügyi jegyzőkönyvet és egy záróokmányt,

ELFOGADTA EZT A RENDELETET:

1. cikk

Az Európai Gazdasági Közösség és Törökország közötti társulás létrehozásáról szóló megállapodás 4. cikkében említett átmeneti időszak megvalósítására vonatkozó feltételeket, szabályokat és ütemtervet megállapító kiegészítő jegyzőkönyvet – mellékleteivel együtt – és a pénzügyi jegyzőkönyvet a záróokmányhoz csatolt nyilatkozatokkal együtt a Közösség nevében a Tanács elfogadja, jóváhagyja és megerősíti.

Mindkét jegyzőkönyvet és a záróokmányt csatolták e rendelethez.

A 63. cikk (2) bekezdése, illetve 12. cikk (2) bekezdése értelmében mindkét jegyzőkönyv e cikk (1) bekezdésében említett megerősítő okiratok és értesítési okmányok cseréjének hónapját követő hónap első napján lép hatályba.

2. cikk

A két jegyzőkönyv 63., illetve 12. cikkében előírt értesítési okmányt a Közösség nevében az Európai Közösségek Tanácsának elnöke küldi meg.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. december 19-én.

a Tanács részéről

az elnök

T. Westerterp

--------------------------------------------------
A Tanács 2842/72/EGK rendelete

(1972. december 19.)

az Európai Gazdasági Közösség és az Izlandi Köztársaság közötti megállapodás megkötéséről és a végrehajtására vonatkozó rendelkezések elfogadásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az 1972. július 22-én Brüsszelben aláírt, az Európai Gazdasági Közösség és az Izlandi Köztársaság közötti megállapodást meg kell kötni, és a szintén 1972. július 22-én Brüsszelben aláírt, a záróokmányhoz csatolt nyilatkozatokat el kell fogadni;

mivel a megállapodás egy közös bizottságot hoz létre, ki kell nevezni a Közösség bizottsági képviselőit,

ELFOGADTA EZT A RENDELETET:

1. cikk

A Tanács a Közösség nevében megköti, elfogadja és megerősíti az Európai Gazdasági Közösség és az Izlandi Köztársaság közötti megállapodást, az ehhez tartozó mellékleteket és jegyzőkönyveket a záróokmányhoz csatolt nyilatkozatokkal együtt.

A megállapodás és a záróokmány szövegét csatolták e rendelethez.

2. cikk

A megállapodás 37. cikkének értelmében az Európai Közösségek Tanácsának elnöke értesítést küld arról, hogy a megállapodás hatálybalépéséhez szükséges eljárások a Közösség részéről befejeződtek.

3. cikk

A tagállamok képviselőinek támogatásával a Közösséget a Bizottság képviseli a megállapodás 30. cikkében előírt közös bizottságban.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. december 19-én.

a Tanács részéről

az elnök

T. Westerterp

--------------------------------------------------
A Tanács 2840/72/EGK rendelete

(1972. december 19.)

az Európai Gazdasági Közösség és a Svájci Államszövetség közötti megállapodás megkötéséről, és a végrehajtására vonatkozó rendelkezések elfogadásáról, továbbá az Európai Gazdasági Közösség és a Svájci Államszövetség között 1972. július 22-én létrejött megállapodásnak Liechtensteini Hercegségre való érvényességéről szóló kiegészítő megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az 1972. július 22-én Brüsszelben aláírt, az Európai Gazdasági Közösség és a Svájci Államszövetség közötti megállapodást meg kell kötni, és a szintén 1972. július 22-én Brüsszelben aláírt, a záróokmányhoz csatolt nyilatkozatokat az említett megállapodás Liechtensteini Hercegségre vonatkozó érvényességéről szóló kiegészítő megállapodással együtt el kell fogadni;

mivel a megállapodás egy közös bizottságot hoz létre, ki kell nevezni a Közösség bizottsági képviselőit,

ELFOGADTA EZT A RENDELETET:

1. cikk

A Tanács a Közösség nevében megköti, elfogadja és megerősíti az Európai Gazdasági Közösség és a Svájci Államszövetség közötti megállapodást, valamint az ehhez csatolt mellékleteket és jegyzőkönyveket, a záróokmányhoz csatolt nyilatkozatokkal, valamint a Liechtensteini Hercegségre vonatkozó érvényességéről szóló kiegészítő megállapodással együtt.

A megállapodás és a záróokmány szövegét csatolták e rendelethez.

2. cikk

A megállapodás 36. cikkének értelmében, az Európai Közösségek Tanácsának elnöke értesítést küld arról, hogy a megállapodás hatálybalépéséhez szükséges eljárások a Közösség részéről befejeződtek.

3. cikk

A tagállamok képviselőinek támogatásával a Közösséget a Bizottság képviseli a megállapodás 29. cikkében előírt közös bizottságban.

4. cikk

Ez a rendelet 1972. december 20-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. december 19-én.

a Tanács részéről

az elnök

T. Westerterp

--------------------------------------------------
A Bizottság 2351/72/EGK rendelete

(1972. november 8.)

a cukor denaturálási eljárását illetően a 100/72/EGK és az 1574/72/EGK rendelet kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 607/72/EGK rendelettel [1] módosított, a cukorpiac közös szervezéséről szóló, 1967. december 18-i 1009/67/EGK tanácsi rendeletre [2] és különösen annak 9. cikke (8) bekezdésére,

mivel a tapasztalatok azt mutatják, hogy a cukor denaturálási eljárásának az állati takarmányozásra szolgáló cukor denaturálására vonatkozó részletes szabályok megállapításáról szóló, 1972. január 14-i 100/72/EGK bizottsági rendeletben [3] és az állati takarmányozásra szánt cukor denaturálási támogatásának megállapításáról szóló, 1972. július 24-i 1574/72/EGK bizottsági rendeletben4 [4] szereplő meghatározása nem elég pontos annak biztosításához, hogy az ilyen módon denaturált cukrot kizárólag állati takarmányozásra és rendeltetési céljára használják; mivel e rendeleteket ezért ennek megfelelően, azonban a szóban forgó eljárás megváltoztatása nélkül ki kell egészíteni;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

"c) vagy c) 0,250 kg vasoxid; ebben az esetben a keveréknek sötétvöröstől barnáig terjedő határozott színezetet kell mutatnia."

2. cikk

"c) vagy c) 0,250 kg vasoxid; ebben az esetben a keveréknek sötétvöröstől barnáig terjedő határozott színezetet kell mutatnia."

3. cikk

(1) Az 1574/22/EGK rendelet alapján kibocsátott denaturálási támogatási igazolást a jogosult vagy az átruházás kedvezményezettje kérelmére visszavonják, amennyiben az erre vonatkozó kérelmet 1972. december 31. előtt benyújtják.

(2) A denaturálási letétet az igazolás visszavonását követően haladéktalanul fel kell szabadítani.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. november 8-án.

a Bizottság részéről

az elnök

S. L. Mansholt

[1] HL L 75., 1972.3.28., 4. o.

[2] HL 308., 1967.12.18., 1. o.

[3] HL L 12., 1972.1.15., 15. o.

[4] HL L 167., 1972.7.25., 18. o.

--------------------------------------------------
A BIZOTTSÁG 914/80/EGK RENDELETE

(1980. április 15.)

az intervenciós hivatalok által raktáron tartott olívaolaj értékesítésére vonatkozó részletes szabályokról szóló 2960/77/EGK rendelet második alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 590/79/EGK rendelettel1 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 12. cikke (4) bekezdésére,

mivel a legutóbb a 883/79/EGK rendelettel3 módosított 2960/77/EGK bizottsági rendelet4 5. cikkének (3) bekezdése meghatározza azt a nagyságrendet, amelyre az olívaolajnak a pályázati felhívás szerint megállapított legalacsonyabb eladási ára vonatkozik;

mivel a 2960/77/EGK rendelet 5. cikkének (3) bekezdésében foglaltak alkalmazása időben korlátozott; mivel a tapasztalat azt mutatja, hogy az ott meghatározott nagyságrend az olívaolaj-ágazat tekintetében a legmegfelelőbb; mivel ezért a kérdéses rendelkezés alkalmazását a továbbiakban nem kell korlátozni;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2960/77/EGK rendelet 5. cikkének (3) bekezdése a következőképpen módosul:

"(3) A minimálár adó nélkül értendő és 100 kg, a vevő által a raktártelepen átvett és az általa kiállított járműre rakott hordókba, vagy a vevő saját tartálykocsijába töltött olívaolajra vonatkozik."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1980. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. április 15-én.

a Bizottság részéről

Finn GUNDELACH

alelnök

1 HL L 78., 1979.3.30., 1. o.

2 HL 172., 1966.9.30., 3025/66. o.

3 HL L 111., 1979.5.4., 16. o.

4 HL L 348., 1977.12.30., 46. o.
A Tanács 1440/80/EGK rendelete

(1980. május 30.)

az Európai Gazdasági Közösség és Indonézia, Malajzia, a Fülöp-szigetek, Szingapúr és Thaiföld – a Délkelet-ázsiai Nemzetek Szövetségének tagországai – közötti együttműködési megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Közösség és Indonézia, Malajzia, a Fülöp-szigetek, Szingapúr és Thaiföld – a Délkelet-ázsiai Nemzetek Szövetségének tagországai – közötti együttmûködési megállapodás megkötése szükséges lépésnek tûnik a külgazdasági kapcsolatok területén a Közösség célkitûzéseinek elérése érdekében; mivel a megállapodásban tervezett gazdasági együttmûködés bizonyos formái meghaladják a közös kereskedelempolitika területén meghatározott cselekvési hatásköröket,

ELFOGADTA EZT A RENDELETET:

1. cikk

Az Európai Gazdasági Közösség és Indonézia, Malajzia, a Fülöp-szigetek, Szingapúr és Thaiföld – a Délkelet-ázsiai Nemzetek Szövetségének tagországai – közötti együttműködési megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás [2] 8. cikkében előírt értesítést a Tanács elnöke küldi meg.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. május 30-án.

a Tanács részéről

az elnök

G. Zamberletti

[1] HL C 85., 1980.4.8., 83. o.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 2211/80/EGK Rendelete

(1980. június 27.)

az Európai Gazdasági Közösség és Dánia kormánya és a Feröer-szigetek helyi kormánya között létrejött halászati megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel egy 200 mérföldes közösségi halászati övezet 1977. január 1-jei hatállyal történő létrehozásának egyes külső vonatkozásairól szóló, 1976. november 3-i állásfoglalásával a Tanács egyetért azzal, hogy megfelelő közösségi megállapodásokkal a közösségi halászok számára halászati jogokat kell szerezni harmadik országok vizein, és azokat meg kell őrizni;

mivel meg kell kötni a Közösség és Dánia kormánya, valamint a Feröer-szigetek helyi kormánya között az 1977. március 15-én aláírt halászati megállapodást,

ELFOGADTA EZT A RENDELETET:

1. cikk

A Közösség és Dánia kormánya, valamint a Feröer-szigetek helyi kormánya közötti halászati megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás 11. cikkében előírt értesítést [2] a Tanács elnöke küldi meg.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. június 27-én.

a Tanács részéről

az elnök

A. Sarti

[1] HL C 182., 1978.7.31., 55. o.

[2] A megállapodás hatálybalépésének időpontját a Tanács Főtitkársága teszi közzé az Európai Közösségek Hivatalos Lapjában.

--------------------------------------------------
A Tanács 2214/80/EGK rendelete

(1980. június 27.)

az Európai Gazdasági Közösség és a Norvég Királyság között létrejött halászati megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel Tanács a Közösségben 200 mérföldes halászati övezetnek az 1977. január 1-jei hatállyal való létrehozásának egyes külső vonatkozásairól szóló, 1976. november 3-i állásfoglalásával megállapodott arról, hogy a közösségi halászok halászati jogát harmadik országok vizein megfelelő közösségi megállapodásokkal meg kell megszerezni és tartani;

mivel a Közösség és Norvégia között létrejött halászati megállapodást jóvá kell hagyni,

ELFOGADTA EZT A RENDELETET:

1. cikk

A Európai Gazdasági Közösség és a Norvég Királyság között létrejött halászati megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke megküldi a megállapodás 12. cikkében előírt értesítést [2].

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. június 27-én.

a Tanács részéről

az elnök

A. Sarti

[1] HL C 182., 1978.7.31., 56. o.

[2] A megállapodás hatálybalépésének időpontját a Tanács Főtitkársága közzéteszi az Európai Közösségek Hivatalos Lapjában.

--------------------------------------------------
A BIZOTTSÁG 2308/80/EGK RENDELETE

(1980. szeptember 3.)

az olívaolaj importlefölözésének pályázati úton történő meghatározására vonatkozó részletes szabályok megállapításáról szóló 3136/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1917/80/EGK rendelettel1 módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 16. cikke (6) és 19. cikke (3) bekezdésére,

tekintettel az olajoknak és zsíroknak a Közösség és Görögország közötti kereskedelméről szóló, 1978. november 23-i 2749/78/EGK tanácsi rendeletre3 és különösen annak 5. cikke (6) bekezdésére és 9. cikkére,

mivel a legutóbb az 1037/79/EGK rendelettel4 módosított 3136/78/EGK bizottsági rendelet5 5. cikke értelmében a lefölözésre vonatkozó pályázati eljárás alapján kibocsátott behozatali engedélyek a kibocsátásuk napjától számított harmadik hónap végéig érvényesek;

mivel Görögország csatlakozási okmánya alapján 1981. január elsejétől a behozatali engedélyeket az eredetileg létrehozott Közösség és Görögország közötti kereskedelemben nem lehet alkalmazni; mivel ennek következtében 1980. december 31-ét kell meghatározni a Görögországot mint a kötelező származási és végső exportáló országot feltüntető engedélyek lejáratának időpontjaként;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 3136/78/EGK rendelet 5. cikkének (3) bekezdése a következő szöveggel egészül ki:

"A 13. és 14. rovatban a Görögország szót tartalmazó engedélyek esetén azonban az ilyen engedély lejáratának végső időpontja 1980. december 31."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. szeptember 3-án.

a Bizottság részéről

Finn GUNDELACH

alelnök

1 HL L 186., 1980.7.19., 1. o.

2 HL 172., 1966.9.30., 3025/66. o.

3 HL L 331., 1978.11.28., 1. o.

4 HL L 130., 1979.5.29., 20. o.

5 HL L 370., 1978.12.30., 72. o.
A Tanács 3395/80/EGK rendelete

(1980. december 8.)

a Görög Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság közötti megállapodás kiegészítő jegyzőkönyvének megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság ajánlására,

mivel a Görög Köztársaságnak a Közösséghez való csatlakozására tekintettel az Európai Gazdasági Közösség és az Izlandi Köztársaság között létrejött, 1972. július 22-én Brüsszelben aláírt megállapodás [1] kiegészítő jegyzőkönyvét jóvá kell hagyni,

ELFOGADTA EZT A RENDELETET:

1. cikk

A Görög Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e rendelethez.

2. cikk

A kiegészítő jegyzőkönyv 12. cikkében előírt értesítést a Tanács elnöke küldi meg [2].

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 8-án.

a Tanács részéről

az elnök

C. Ney

[1] HL L 301., 1972.12.31., 2. o.

[2] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------